૧૯૯૩માં હાઇવેની બાજુમાં અધતન સુવિધાયુક્ત મકાનનું નિર્માણ થયું જેમાં રામપુરા મઠનો મહતમ આર્થિક સહયોગ રહ્યો હતો. ઈ.સ.૨૦૦૩થી મેનેજીંગ ટ્રસ્ટી પદ રામપુરા મઠના કારભારી અને રાજકીય આગેવાન શ્રી રૂપપુરીજી મહારાજ એ સંભાળ્યું વર્તમાન સમયમાં શાળાની કુલ સંખ્યા ૭૫૦ છે. ૨૦૦૧-૦૨ માં શાળાના ઉચ્ચતર માધ્યમિક વિભાગનો પ્રારંભ થયો. શાળાના પ્રાંગણમાંજ છાત્રાલયનું સુંદર મકાન બનાવવામાં આવ્યું છે. મહંતશ્રી કે.ડી.આદર્શ હાઇસ્કુલમાં સંસ્કારલક્ષી શિક્ષણની સાથે સાથે વિવિધ સહ અભ્યાસિક પ્રવૃતિઓ દ્વારા બાળકોનો સર્વાંગી વિકાસ થાય તેવા પ્રયત્નો કરવામાં આવે છે. ૧૯૬૮ થી ૩૧/૧૦/૨૦૦૫સુધી આ શાળામાં આચાર્ય પદે રહેલશ્રી એમ.એન.ઠક્કર એ પોતાની આગવી સુઝબુઝ ખંત તથા પરિશ્રમથી શાળાની પ્રગતિમાં પોતાનું અનેરું યોગદાન આપેલ છે.